# Anna Comet i Pascua

Anna Comet i Pascua (Girona, Gironès, 20 de febrer de 1983), més coneguda com a Anna Comet o "Cometi", és una atleta, entrenadora, traductora i periodista catalana. S'ha especialitzat en curses de muntanya i llarga distància.

## Biografia

Nascuda a Girona, amb uns pares que eren els responsables de la secció d'esquí del GEiEG (Grup Excursionista i Esportiu Gironí), ja des de ben petita va començar a esquiar i ben aviat, amb només sis anys, va entrar en el món de la competició, quan va participar en el seu primer Campionat d'Espanya d'esquí alpí, sent la corredora més jove de la història a classificar-s'hi.
Així va participar amb dotze anys al Campionat d'Espanya i, encara adolescent, va marxar a viure a França i, després, a Andorra. A França entrenava durant els matins, mentre que estudiava a la tarda, amb el suport d'un conveni amb la Real Federación Española de Deportes de Invierno. Després de participar durant sis anys a la Selecció Espanyola d'aquest esport, en aquella època va patir una greu caiguda, que va tenir com a conseqüència el trencament del lligament lateral i el menisc. Amb 18 anys va anar tornant, progressivament, a la competició d'esquí de muntanya, curses de muntanya i atletisme, on ha assolit altre cop nivell internacional des del 2010.
Durant aquesta època es va traslladar a Vic, on va estudiar Traducció i Interpretació a la Universitat de Vic, i s'hi va llincenciar el 2005, i posteriorment Periodisme, a la mateixa universitat, on completà la llicenciatura el 2009. Es va associar a la Unió Excursionista de Vic. Actualment, viu al bell mig de la Plana de Vic, al petit poble de La Guixa. Durant uns anys va combinar l'esquí de muntanya amb les curses. El 2010 va participar en el primer campionat del món d'esquí de muntanya i va continuar participant-hi fins al 2014, combinant la seva feina com a traductora d'anglès i francès i periodista amb les proves de la copa del món en les quals va participar amb la Federació Espanyola.

## Assoliments en la carrera esportiva

2010-2014:
* Diferents medalles en campionats d'Espanya d'esquí de muntanya.
* Subcampiona de la Patrouille des Glaciers 2014 (esquí de muntanya), amb Marta Riba i Marta Garcia Farrés.
* Campiona de l'Everest Trail Race 2014 (6 etapes, 160 km).
2015:
* Campiona de l'Everest Trail Race 2015, per segon any consecutiu.
* Tercera classificada del circuit World Series Ultra.
* Subcampiona de la Transvulcania (74 km), a l'illa de La Palma.
* Subcampiona de la cursa Chamonix 80 km, als Alps francesos.
2016:
* Campiona de l'Euráfrica Trail, a Algesires i cinquena de la general, amb un temps de 9:41:47.
* Tercera classificada de l'Ultra Pirineu (110 km.) a Bagà.
2017:
* Subcampiona de The Coastal Challenge (6 etapes, 236 km.) a Costa Rica, amb un temps de 4:37:23.
* Subcampiona de la Pierra Menta d'estiu (3 etapes, 70 km.), amb Laia Andreu Trias.
* Subcampiona d'Espanya de trail, Trail Vilaflor (43 km.) a Tenerife, en 4:17:00.
* Tercera classificada del campionat del món de trail per equips, a Itàlia.
2021:
* Campiona d'Espanya de Trail Running, a Covaleda (Soria), 36km amb un temps de 4:31:34.

## Publicacions

* Córrer per amor (2022)
* Zaid Ait Malek. La eterna sonrisa del trail (2018)
* Nandu Jubany – Kilian Jornet. Muntanya i sobretaula, juntament amb Ferran Sarri (2013)

## Referències

* 1 2 3 4 Palou, Elisenda «Anna Comet, atleta tot terreny». Revista Vertex. FEEC, 10-2017, pàg. 18-23. ISSN: 0042-4420.
* ↑ Palou Niubó, Elisenda. «Anna Comet: Si vull guanyar, haig de ser polivalent». Revista Vértex, núm. 274. FEEC | Federació d'Entitats Excursionistes de Catalunya. [Consulta: 26 desembre 2020].
* ↑ «Anna Comet dirigirà l'equip esportiu de The Elements». Nació Digital, 31-05-2017 [Consulta: 5 novembre 2017].
* ↑ Madariaga, Rafa. «Anna Comet: “El més important és treballar amb periodistes, publicistes o altres professionals amb experiència i obrir molt bé els ulls i les orelles.”». Universitat de Vic, 20-03-2013. [Consulta: 5 novembre 2017].
* ↑ «Marta Riba, Anna Comet y Marta García, segundas en la Patrouille des Glaciers». Desnivel, 04-05-2014 [Consulta: 5 novembre 2017].
* ↑ Garcia, A. «Comet repite victoria en el Everest». Marca, 23-11-2015 [Consulta: 5 novembre 2017].
* ↑ De Planell, Mariona «Anna Comet guanya la cinquena edició de l'Everest Trail Race». Nació Digital, 17-11-2015 [Consulta: 5 novembre 2017].
* ↑ «Anna Comet: "Hem perdut el respecte als quilòmetres"». TV3 A la carta. Corporació Catalana de Mitjans Audiovisuals, 06-12-2015 [Consulta: 5 novembre 2017].
* ↑ «Anna Comet: "ni en mis mejores sueños hubiera imaginado terminar la temporada 3ª de la World Series ISF Ultra"». CorredordeMontaña. Arxivat de l'original el 7 de novembre 2017. [Consulta: 5 novembre 2017].
* ↑ «Gran 2n lloc de l'Anna Comet a Transvulcània». Unió Excursionista de Vic, 09-05-2015. [Consulta: 5 novembre 2017].
* ↑ «Anna Comet repeteix plata en una prova de la Copa del Món». Nació Digital, 28-06-2015 [Consulta: 5 novembre 2017].
* ↑ «Eurafrica corona a Anna Comet y Zaid Ait Malek». El Mundo Deportivo, 01-11-2016 [Consulta: 5 novembre 2017].
* ↑ «Anna Comet és 1a a Bagà». Unió Excursionista de Vic, 17-08-2016. [Consulta: 5 novembre 2017].
* ↑ «Chema Martínez y Anna Comet, segundos en The Coastal Challenge». Diari Marca, 14-02-2017 [Consulta: 5 novembre 2017].
* ↑ «Anna Comet i Laia Andreu fan segones a la Pierra Menta d'estiu». Nació Digital, 02-07-2017 [Consulta: 5 novembre 2017].
* ↑ «Anna Comet, subcampiona de Trail». L'Esportiu, 20-03-2017 [Consulta: 5 novembre 2017].
* ↑ «Anna Comet 13a al Campionat del Món de Trail». La Mitja, 13-06-2017 [Consulta: 5 novembre 2017].
* ↑ «Manu Merillas y Anna Comet ganan el Campeonato de España de trail». Diari Marca, 14-02-2017 [Consulta: 15 febrer 2022].
* ↑ Padilla, Toni «Anna Comet: “Encara sorprèn que una mare guanyi una cursa”». Diari ARA, 05-04-2022 [Consulta: 27 gener 2024].
* ↑ Rovira, Esther «El debut literari d’Anna Comet La periodista, articulista d’EL 9 NOU i esportista d’alt nivell s'estrena escrivint un llibre sobre Zaid Ait Malek». El 9 Nou, 04-11-2018 [Consulta: 27 gener 2024].
* ↑ «Nandu Jubany i Kilian Jornet fusionen muntanya i gastronomia». Nació Digital, 21-04-2013 [Consulta: 27 gener 2024].